wickkiey/tamil-wikipedia-chunked huggingface dataset:
# இந்த்ரோடா டையனோசார், புதைபடிம பூங்கா

**இந்த்ரோடா டையனோசார் புதைபடிம பூங்கா**, (*Indroda Dinosaur and Fossil Park*) என்பது இந்தியாவின் குசராத்தின் காந்திநகரில் உள்ள புதைபடிம எச்சங்கள் மற்றும் டைனோசர்களின் புதைபடிம முட்டைகளைக் கொண்ட பூங்கா ஆகும். இது செயற்கையாக உருவாக்கப்பட்ட புதைபடிம பூங்கா. இது உண்மையில் டைனோசர்கள் வாழ்ந்த இடங்கள் அல்ல. இங்கு காட்சிக்கு வைக்கப்பட்டுள்ள டைனோச்சார் முட்டைகள் மற்றும் புதைபடிமங்கள் உலகின் 3வது பெரிய டைனோசர் புதைபடிம அகழ்வாராய்ச்சி தளம் மற்றும் குஜராத்தின் 2வது பெரிய குஞ்சுபொரிப்பகமான ராயோலி, பாலாசினோராவிலிருந்து தருவிக்கப்பட்டது. இந்த பூங்கா இந்தியப் புவியியல் ஆய்வு மையத்தால் அமைக்கப்பட்டுள்ளது. இந்தியாவில் டைனோசர் அருங்காட்சியகம் இங்கு மட்டுமே உள்ளது.  
இங்குக் காட்சிக்கு வைக்கப்பட்டுள்ள டைனோசர்களில் *டைரனோசொரஸ் ரெக்ஸ்*, *மெகலோசொரஸ், டைட்டனோசொரஸ், பரபாசரஸ், பிராச்சியோசரஸ், அண்டார்ட்கோசரஸ், ஸ்டீகோசொரஸ் மற்றும் இகுவானோடன்* ஆகியவை அடங்கும். இந்த பூங்காவில் டைனோசர்களின் உருவ அளவினை ஒத்த மாதிரிகள் மற்றும் அவை இருந்த காலகட்டத்தின் விவரங்கள் அவற்றின் பண்புகளுடன் விவரிக்கப்பட்டுள்ளன.  
இந்த புதைபடிமங்கள் இந்த மாநிலத்தின் சோன்ங்கிர் பாக் படுகை, பாலசின்னாரின் இம்மத்நகர் படுகை, கீடா, பஞ்சமகால், வதோதரா தென்கிழக்கு பகுதிகளைச் சார்ந்தவையாகும்.
# ஹால்க்யோன் கோட்டையகம்

**ஹால்க்யோன் கோட்டையகம்** (*Halcyon Castle*) என்பது 1932 ஆம் ஆண்டில் தென்னிந்தியாவின் திருவாங்கூர் சுதேச இரச்சியத்தில் (தற்போதைய கேரளம்) கட்டப்பட்ட ஒரு கட்டிடம் ஆகும். இது மகாராணி சேது லட்சுமி பாயியின் கணவரான எம். ஆர். ஆர். ஸ்ரீ ஸ்ரீ இராம வர்மா வலியா கொய்ல் தம்புரான் அவர்களால் அவர்களது குடும்பத்தினரின் தேவைக்காக கட்டப்பட்டது. 1964 இல் வாலியா கொய்ல் தம்புரான் தன் சொத்துக்களை இந்திய அரசுக்கு விற்றார்; அதன் பின்னர் இது ஒரு சொகுசு தங்கும் விடுதியாக மாற்றபட்டது.. விடுதியை நடத்தி வந்த இந்திய சுற்றுலா மேம்பாட்டுக் கழகம் (ஐ.டி.டி.சி) இதை ஒரு தனியார் வணிக குழுமத்துக்கு விற்றபோது ஒரு சர்ச்சை உருவானது.
# ஹால்க்யோன் கோட்டையகம்

## நிலை

ரவி பிள்ளை விடுதி மற்றும் அதன் அருகிலுள்ள 65 ஏக்கர் நிலத்தைக் கொண்டுள்ளார். அவர் 5-நட்சத்திர விடுதியை நிர்வகிக்க லீலா ஹோட்டல் குழுமத்துடன் ஒப்பந்தம் செய்துள்ளார். <sup>&#x5D;</sup>
<sup data-ve-ignore="true">&#x5B; **</sup>
# நாகோர்னோ-கராபக் சச்சரவு 2020

**நாகோர்னோ-கராபக் சச்சரவு 2020** (Nagorno-Karabakh Conflict 2020) என்பது அசர்பைஜானின் ஆயுதப்படைகளுக்கும், சுயமாகப் பிரகடனப்படுத்திக் கொண்டுள்ள ஆர்ட்சாக் குடியரசிற்கும் இடையே நாகோர்னோ-கராபக் பிராந்தியத்தில் ஆர்மீனியாவுடன் நடந்து வரும் ஆயுத மோதலாகும், இது தீர்க்கப்படாத நாகோர்னோ-கராபக் மோதலின் சமீபத்திய நீட்சியாகும். 2020 செப்டம்பர் 27 ஆம் தேதி காலை நாகோர்னோ-கராபாக் தொடர்பு எல்லையில் மோதல்கள் தொடங்கியது. இரு தரப்பினரும் இராணுவ வீரர்கள் மற்றும் பொதுமக்கள் உயிரிழந்ததாக அறிவித்தனர்.
மோதல்களுக்கு பதிலளிக்கும் விதமாக, ஆர்மீனியா மற்றும் ஆர்ட்சாக் இராணுவச் சட்டத்தின்படி மொத்த அணிதிரட்டலை மேற்கொண்ட போது, அசர்பைஜான் இராணுவச் சட்டத்தின் மூலம் ஊரடங்கினை அமல்படுத்தியது. செப்டம்பர் 28 ஆம் நாள், அசர்பைஜானில் பகுதியளவு அணிதிரட்டலும் அறிவிக்கப்பட்டது.  
பல நாடுகளும் ஐக்கிய நாடுகள் சபையும் மோதலை கடுமையாகக் கண்டித்து, பதட்டங்களைக் குறைக்கவும், தாமதமின்றி அர்த்தமுள்ள பேச்சுவார்த்தைகளை மீண்டும் தொடங்கவும் இரு தரப்பினருக்கும் அழைப்பு விடுத்துள்ளன. ஆப்கானிஸ்தான், ஈரான், பாகிஸ்தான் மற்றும் துருக்கி ஆகியவை அசர்பைஜானுக்கு ஆதரவை வெளிப்படுத்தியுள்ளன. துருக்கி அசர்பைஜானுக்கு இராணுவ ஆதரவை வழங்கியுள்ளது, இருப்பினும் அதன் ஆதரவின் அளவு சர்ச்சைக்குரியதாக உள்ளது.  
சர்வதேச பகுப்பாய்வாளர்கள் இந்த சச்சரவானது அசர்பைஜான் நாட்டினரால் தொடங்கப்பட்டிருக்கலாம் என்று நம்புகிறார்கள், மேலும், அதன் தாக்குதலுக்கான முதன்மையான நோக்கங்கள் தெற்கு நாகோர்னோ-கரோபக் பிராந்தியத்தில் உள்ள, குறைவான மலைப்பாங்கான, பாதுகாக்கப்பட்ட உள்நாட்டு எல்லைப்பகுதிகளை விட எளிதல் கைப்பற்றக்கூடிய பகுதிகளை கைப்பற்றுவதாக இருக்கலாம் என்றும் கருதுகின்றனர். அசர்பைஜானுக்கான துருக்கியின் ஆதரவானது தனது ஆதிக்கக் கோளத்தின் அளவை அதிகரித்துக் கொள்வது மற்றும் பிரச்சனையைப் பொறுத்தவரை அசர்பைஜானின் நிலைப்பாட்டிற்கு ஆதரவளிப்பது ஆகியவை இந்தப் பகுதியில் உருசியாவின் ஆதிக்கத்தைக் கட்டுக்குள் வைத்திருக்க எண்ணும் அதன் முயற்சியாகும்.  
ருஷ்யாவால் தரப்படுத்தப்பட்ட ஒரு மனிதாபிமான போர் நிறுத்தமானது, சர்வதேச செஞ்சிலுவைச் சங்கத்தால் ஏதுவாக்கப்பட்டு, ஆர்மீனியா மற்றும் அஜர்பைஜான் ஆகிய நாடுகளால் ஒப்புக் கொள்ளப்பட்டது. இந்த போர் நிறுத்தமானது முறையாக அக்டோபர் 10 அன்று நடைமுறைக்கு வந்தது.
# அனில் சவுத்ரி

**அனில் சவுத்ரி** (பிறப்பு: மார்ச் 12, 1965) ஒரு இந்திய துடுப்பாட்ட நடுவர் ஆவார். இந்தியா எ ஆத்திரேலியாவுக்கும் இடையில் 10 அக்டோபர் 2013 அன்று நடைபெற்ற பன்னாட்டு இருபது20 போட்டியில் முதல் முறையாக நடுவராக செயல்பட்டார். இவர் 27 நவம்பர் 2013 அன்று நடந்த இந்தியா மற்றும் மேற்கு இந்தியா துடுப்பாட்ட அணிகளுக்கிடையிலான ஒருநாள் பன்னாட்டுத் துடுப்பாட்ட போட்டியில் முதல் முறையாக ஒருநாள் துடுப்பாட்ட நடுவராக செயல்பட்டார்.
# சுபாசு பாலம்

**சுபாசு பாலம்** *(Subhash Bridge)* இந்தியாவின் குசராத்து மாநிலத்தில் பாயும் சபர்மதி ஆற்றின் மீது கட்டப்பட்டுள்ள ஒரு பாலமாகும். மகாத்மா காந்தியுடனான தொடர்புக்காக அகமதாபாத்தில் ஒரு முக்கியமான பகுதியாக இப்பாலம் கருதப்படுகிறது. காந்தி ஆசிரமம் சுபாசு பாலத்திலிருந்து 1.5 கி.மீ தூரத்தில் உள்ளது.  
காந்தி ஆசிரம வர்த்தகப் பகுதி காதி வகை துணிகளுக்கான ஒரு களஞ்சியமாகும். சுபாசு பாலம் அகமதாபாத்தின் குடியிருப்பு பகுதியாக உள்ளது. இங்கு 80 எண்ணிக்கைக்கும் மேற்பட்ட குடியிருப்பு சங்கங்கள் உள்ளன. நகரின் மற்ற பகுதிகளிலிருந்து இப்பாலம் மேற்கில் ஒரு இரயில் பாதையாலும் கிழக்குப் பகுதியில் சபர்மதி நதியாலும் பிரிக்கப்பட்டுள்ளது. பாலத்தின் அருகில் கேசவ நகர் பகுதி அமைந்துள்ளது.
50 ஆண்டுகளுக்குப் பின்னர் 2019 ஆம் ஆண்டு ஆகத்து மாதம் சுபாசு பாலத்தில் இரண்டு கோடி ரூபாய் செலவில் பழுது பார்க்கும் பணிகள் மேற்கொள்ளப்பட்டன.
# சுபாசு பாலம்

## அணுகும் வழிகள்

•அகமதாபத் நகர இரயில் நிலையத்திலிருந்து 7 கி.மீ தொலைவு.</br>
•அகமதாபத் விமான நிலையத்திலிருந்து 16 கி.மீ.</br>
•ஆசிரமம் சாலையும் டாக்டர் சின்னுபாய் படேல் சாலையும் சுபாசு பால இணைப்பு சாலைகள்.
# சூரா கிடாடா

**சூரா கிட்டாடா டோலா** (பிறப்பு 9 ஜூன் 1996) ஒரு எத்தியோப்பியன் மராத்தான் ஓட்டப்பந்தய வீரர் ஆவார். அவர் 2020 லண்டன் மராத்தான் உட்பட பல உலக மராத்தான் போட்டிகளில் எத்தியோப்பியா சார்பில் கலந்து கொண்டுள்ளார். 2020 இலண்டன் மாரத்தானில் இவர் 2:05:41 நேரத்தில் பந்தயத் தொலைவினைக் கடந்து முதல் இடத்தைப் பிடித்தார். 2018 லண்டன் மராத்தானில் கென்யாவின் எலியட் கிப்கோஜுக்குப் பின்னதாக வந்து இரண்டாவது இடத்தைப் பிடித்தார்.  
ஷுரா 2020 லண்டன் மராத்தானில் எலுயிட் கிப்கோஜை வீழ்த்தி தனது முதல் லண்டன் மராத்தான் பட்டத்தை வின்சென்ட் கிப்சும்பாவை விட ஒரு வினாடிக்கு முன்னதாக இலக்கை அடைந்ததால் பெற்றார் .  
அவரது மற்ற மறக்கமுடியாத நிகழ்ச்சிகளில் 2017 ரோம் மராத்தான் மற்றும் 2017 பிராங்பேர்ட் மராத்தான் நிகழ்வு வெற்றிகளும் அடங்கும், அங்கு அவர் முறையே 2:07:30 மற்றும் 2:05:50 நேர அளவுகளில் பந்தயத் தொலைவுகளைக் கடந்திருந்தார்.  
சூரா 2018 ஆம் ஆண்டு நியூயார்க் நகர மாரத்தான் நிகழ்வில் 2:06:01 ஒரு நேர அளவில் பந்தயத் தொலலைவைக் கடந்து லெலிசா டெசிசாவிற்குப் பின்னதாக இரண்டாம் இடத்தைப் பிடித்தார்.
# இந்தர்கிலா தேசிய பூங்கா

**இந்தர்கிலா தேசிய பூங்கா** (**Inderkilla National Park**) இந்தியாவின் இமாச்சல பிரதேசத்தில் உள்ள தேசிய பூங்கா ஆகும். இந்த தேசிய பூங்கா 2010ஆம் ஆண்டு நிறுவப்பட்டது. இந்த பூங்கா சுமார் பரப்பளவில் அமைந்துள்ளது. குலு மணாலி விமான நிலையத்திலிருந்து 46.1 கிலோமீட்டர் தொலைவில் குலு மாவட்டத்தில் இந்த தேசிய பூங்கா அமைந்துள்ளது.
# கிர்கங்கா தேசிய பூங்கா

**கிர்கங்கா தேசிய பூங்கா** (*Khirganga National Park*) இந்தியாவின் இமாச்சல பிரதேசத்தில் உள்ள தேசிய பூங்கா ஆகும். இது 2010ஆம் ஆண்டு நிறுவப்பட்டது.  
கிர்கங்கா தேசிய பூங்கா குலுவில் அமைந்துள்ளது. இந்திய நாட்டின் மிக அழகான தேசிய பூங்காக்களில் ஒன்றாக இது அறியப்படுகிறது. இந்த அற்புதமான நிலப்பரப்பில் பசுமையான மலைகள், அடர்த்தியான பச்சை புதர்கள், உயரமான மரங்கள் மற்றும் பழமையான ஓய்வு இல்லங்கள் அமைந்த இடமாக உள்ளது. இந்த தேசிய பூங்கா சுமார் பரப்பளவில் அமைந்துள்ளது.  
சுற்றுலாப் பயணிகள் பூங்காவின் மையத்தில் அமைந்த பாதையை வழிச் சென்று இந்த இடத்திற்கே உரியtத் தாவர விலங்குகளைக் காணலாம். இங்கே, பல்வேறு வகையான பறவை இனங்களைக் காணலாம். இயற்கை ஆர்வலர்களுக்கும், வனச்சுற்றுலா செல்பவர்களுக்கும் புகலிடமாக இந்தத் தேசியப் பூங்கா உள்ளது. நகர வாழ்க்கையில் அல்லலுறும் மக்களுக்கு மன அமைதி தரும் இடமாக இந்தப் பூங்கா உள்ளது.
# சக்ராதா

வனத்தின் காட்சி]]  
**சக்கரதா** (**Chakrata**) இந்தியாவின் உத்தரகாண்ட் மாநிலத்தின் டேராடூன் மாவட்டத்தில் அமைந்த இராணுவப் பாசறை நகரம் ஆகும்.  
இந்நகரம் டோன்ஸ் ஆறு மற்றும் யமுனை ஆற்றின் நடுவில், இமயமலையில் 2118 மீட்டர் உயரத்தில் அமைந்துள்ளது. இது டேராடூன் நகரத்திலிருந்து 98 கி.மீ. தொலைவில் அமைந்துள்ளது. இதன் மேற்கில் இமாச்சல பிரதேசம், கிழக்கில் முசோரி (73 கி.மீ.) மற்றும் கார்வால் கோட்டம் அமைந்துள்ள்து.  
இவ்வூரில் சிறப்பு எல்லைப்புறப் படையின் தலைமையகம் உள்ளது.
# சக்ராதா

## இராணுவப் பாசறை உள்ளாட்சிக் குழு

பிரித்தானிய இந்தியாவின் ஆட்சியாளர்களால் இவ்விடத்தில் 1886-இல் பிரித்தானிய இந்திய இராணுவத்தின் பாசறை நிறுவப்பட்டது. 6 வார்டுகளும், 12 உறுப்பினர்களும் கொண்ட குழு, சக்கரதா பாசறை நகரத்தின் உள்ளாட்சி அமைப்பை நிர்வகிக்கிறது.
# சக்ராதா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 759 வீடுகளும், 15.70 சதுர கிலோ மீட்டர் பரப்பும் கொண்ட சக்கரதா இராணுவப் பாசறை நகரத்தின் மொத்த மக்கள்தொகை 5,117 ஆகும். அதில் ஆண்கள் 3,717 மற்றும் 1,400 பெண்கள் உள்ளனர். பாலின விகிதம் 1000 ஆண்களுக்கு 377 பெண்கள் வீதம் உள்ளனர். 6 வயதிற்குட்பட்ட குழந்தைகள் 367 (7.17%) ஆக உள்ளனர். சராசரி எழுத்தறிவு 90.38% ஆக உள்ளது. மக்கள்தொகையில் இந்துக்கள் 57.30%, இசுலாமியர் 1.54%, பௌத்தர்கள் 38.28%, சமணர்கள் 0.80%, கிறித்தவர்கள் 0.68% மற்றும் பிறர் 0.12% ஆகவுள்ளனர். இவ்வூரில் இந்தி மொழியுடன், இவ்வட்டார மொழியான ஜௌன்சரி மொழியும் பேசுகின்றனர்.
# காவால் புலிகள் காப்பகம்

**காவால் புலிகள் காப்பகம்** (**Kawal Tiger Reserve)** இந்தியாவின் தெலுங்கானா மாநிலத்தில் மஞ்சேரியல் மாவட்டத்தின் (பழைய ஆதிலாபாத் மாவட்டம்) ஜன்னாரம் மண்டலத்தில் அமைந்துள்ளது. காவல் வனவிலங்கு சரணாலயத்தைப் புலிகள் காப்பகமாக 2012ல் இந்திய அரசு அறிவித்தது. தெலுங்காணா மாநிலத்தின் வடக்கு பகுதியில் உள்ள மிகப் பழமையான சரணாலயமாக இது உள்ளது. இச்சரணாலயத்தில் ஏராளமான தாவரங்கள் மற்றும் விலங்கினங்கள் உள்ளது நன்கு அறியப்பட்டதாகும். இந்த சரணாலயத்தின் தெற்கே பாயும் கோதாவரி மற்றும் கதம் நதிகளின் நீர்ப்பிடிப்பு பகுதியாக இச்சரணாலயம் உள்ளது.
# காவால் புலிகள் காப்பகம்

## வரலாறு

காவால் வனவிலங்குச் சரணாலயம் 1965ஆம் நிறுவப்பட்டது. பின்னர் வனவிலங்கு பாதுகாப்புச் சட்டம் 1972ன் கீழ் 1999ஆம் ஆண்டு இப்பகுதி பாதுகாக்கப்பட்ட பகுதியாக அறிவிக்கப்பட்டது.
# காவால் புலிகள் காப்பகம்

## வரலாறு

### புலிகள் பாதுகாப்பு நிலை

2012ஆம் ஆண்டு ஏப்ரல் மாதம் புலிகள் பாதுகாப்பகமாக இது பட்டியலிடப்பட்டது. இங்கு சுமார் 150 மான்கள் புலிகளின் இரையாக இப்பகுதியில் விடப்பட்டது. புலிகள் மற்றும் பிற வனவிலங்குகள் வேட்டையாடப்படுவதைத் தடுக்க புதிய சோதனை மையங்கள் உருவாக்கப்பட்டுள்ளன. இப்பகுதியின் பாரம்பரிய நீர் ஆதாரங்கள் மேம்படுத்தப்பட்டன.
# காவால் புலிகள் காப்பகம்

## அமைவிடம்

இப்பாதுகாப்பகம் மஞ்சேரியல் மாவட்டத்தில் 18.8756 ° வ, 79.4591 ° கிழக்கிற்கு இடையில் அமைந்துள்ளது. இந்தப்பகுதியின் வடக்கில் ஆதிலாபாத் மற்றும் கொமுராம் பீம், தெற்கே கரீம்நகர் மற்றும் நிஜாமாபாத் மற்றும் மேற்கில் நாந்தேடு மாவட்டத்தால் சூழப்பட்டுள்ளது. இது மாஞ்சேரியல் மாவட்டத்தில் மாவட்டத் தலை நகரிலிருந்து சுமார் தொலைவிலும் ஹைதராபாத்தில் இருந்து தொலைவில் அமைந்துள்ளது. இதன் அருகிலுள்ள விமான நிலையம் ஹைதராபாத்தில் உள்ளது .அமைந்துள்ளது. இது சாகியாதிரி தொடர் மலைப்பகுதி<nowiki/>யிலிருந்து மகாராஷ்டிராவின் தடோபா காடு வரை நீண்டுள்ளது (GoAP2012; ராஜகோபால் 1976). இந்த சரணாலயம் நிலப் பரப்பளவில் அமைந்துள்ளது. அதிகரித்து வரும் மனித அத்துமீறல், பரவலான வேட்டையாடுதல், சட்டவிரோத மரம் வெட்டுதல் மற்றும் வாழ்விட இழப்பு ஆகிய காரணங்களினால் இந்த பாதுகாப்பகம் பெரும் அச்சுறுத்தலுக்கு உள்ளாகி வருகிறது.
# காவால் புலிகள் காப்பகம்

## வனவிலங்கு

### தாவரங்கள்

இந்த சரணாலயத்தில் மாநிலத்தின் மதிப்புமிகுதேக்கு காடுகள் அமைந்துள்ளது. அடர்த்தியான காடுகள் மனித இடையூறு இல்லாமல் உள்ளன. கதம் நதி இந்த பகுதி வழியாகப் பாய்கிறது. உலரும் இலையுதிர் கலந்த தேக்கு காடுகள் மூங்கில், தெர்மினலியா, டெரோகார்பசு, அனோஜிசசு மற்றும் கேசியாசு தாவர இனங்கள் இங்குக் காணப்படுகின்றன .
# காவால் புலிகள் காப்பகம்

## வனவிலங்கு

### விலங்குகள்

புலி, சிறுத்தை, காட்டெருமை, புள்ளிமான், சாம்பார், நீலான், குரைக்கும் மான், நாற்கொம்பு மான், மற்றும் தேன் கரடி முதலியன இந்த சரணாலயத்தில் காணப்படும் பாலுட்டிகளாகும். இவைத் தவிர பல வகையான பறவைகள் மற்றும் ஊர்வனவைகளும் இங்கு காணப்படுகின்றன.
# இரைனாடு கென்செல்

**இரைனாடு கென்செல்** (*Reinhard Genzel*, பிறப்பு: 24 மார்ச்சு 1952) ஓர் இடாய்ச்சுலாந்திய விண்ணியற்பியலாளர். இவர் 2020 ஆம் ஆண்டிற்கான இயற்பியல் நோபல் பரிசை ஆந்திரியா கியேசு அவர்களுடனும் உரோசர் பென்ரோசு அவர்களுடனும் சேர்ந்து வென்றார்.
# இரைனாடு கென்செல்

## வாழ்க்கை

இரைனாடு கென்செல், பிரைபூர்கு பல்கலைக்கழகத்தில் இயற்பியல் படித்தார், பான் பல்கலைக்கழகத்தில் 1978 இல் முனைவர் பட்டம் பெற்றார் . முனைவர் பட்டம் பெற்ற அதே ஆண்டில் வானலை வானியல் துறைக்கான மாக்கு பிளாங்கு கழகத்தில் வானலை வானியல் ஆய்வுரையைப் படைத்தார். கென்செல் விண்மீன் பேரடை உருவாகுவது பற்றிய கருத்துகளிலும் ஆர்வம் உடையவர்.  
சூலை 2018 இல் இரைனாடு கென்செல்லும் அவர் குழுவினரும், தனுசு எ* ஐச் சுற்றும் விண்மீன் S2 ஆனது நொடிக்கு 7,650 கி.மீ விரைவில், அதாவது 2.55% ஒளியின் வேகத்தில், மே 2018 இல் தனுசு எ* இலிருந்து ஏறத்தாழ 120 வானியல் அலகு ≈ 1400 சுவாட்சைலுடு ஆரங்கள் உள்ள நீள்வட்ட முனைக்கு இட்டுச் சென்றது. இது சார்பியல் திசைவேகங்களில் பொதுவான சார்பியலால் கணிக்கப்பட்ட சிவப்பு மாற்றத்தை மதிப்பிட உதவியது, கோட்பாட்டை மேலும் உறுதிப்படுத்தியது
# இரைனாடு கென்செல்

## பரிசுகளும் பெருமைகளும்

- மில்லர் ஆய்வுச் சிறப்பாளர் (Miller Research Fellowship), 1980–1982
- ஆட்டோ ஆன் பதக்கம் (Otto Hahn Medal), Max-Planck-Gesellschaft, 1980
- சா பரிசு (Shaw Prize), 2008
- "கலீலியோ 2000" பரிசு, (Galileo 2000" Prize), 2009
- கிராபூர்து பரிசு (Crafoord Prize), சுவீடன் வேந்தியக் கல்விக்கழகம் (Royal Swedish Academy), 2012
- தைக்கோ பிராகே பரிசு (Tycho Brahe Prize), ஐரோப்பிய வானியல் குமுகம் (European Astronomical Society), 2012
- Pour le Mérite, 2013
- ஆர்வி பரிசு (Harvey Prize), தெக்குனியான் கல்விக்கழகம், இசுரேல், 2014
- எர்செல் பதக்கம் (Herschel Medal), இலண்டன் வேந்திய வானியல் குமுஇகம் (Royal Astronomical Society), 2014
- நோபல் பரிசு, இயற்பியல், 2020
# சாக் சினைடர்

**சாக்கரி எட்வர்டு சினைடர்** (பிறப்பு: மார்ச்சு 1, 1966) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் 2004 இல் 'டான் ஆஃப் த டெட்' என்ற திரைப்படத்தில் அறிமுக இயக்குநராக அறிமுகமானார். அதற்கு பிறகு பல மீநாயகன் மற்றும் காமிக்சு திரைப்படங்களை மையமாக கொண்ட 300 (2006), வாட்ச்மென் (2009), மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) மற்றும் ஜஸ்டிஸ் லீக் (2017) போன்ற பல திரைப்படங்களில் பணியாற்றியதன் மூலம் மிகவும் அறியப்படும் நபர் ஆனார்.
# சாக் சினைடர்

## திரைப்படங்கள்

| 2004 | டான் ஆஃப் த டெட் |
| --- | --- |
| 2006 | 300 |
| 2009 | வாட்ச்மென் |
| 2010 | லெசென்ட் ஆஃப் த கார்டியன்சு: த அவுல்சு ஆஃப் க'ஹூல் |
| 2011 | சக்கர் பஞ்சு |
| 2013 | மேன் ஆஃப் சுடீல் |
| 2014 | 300: ரைஸ் ஒப் அன் எம்பையர் |
| 2016 | பேட்மேன் வி சூப்பர்மேன்: டவுன் ஆஃப் ஜஸ்டிஸ் |
| சூசைட் ஸ்க்வாட் |  |
| 2017 | வொண்டர் வுமன் |
| ஜஸ்டிஸ் லீக் <small>(இயக்குனரின் தொகுப்பு)</small> |  |
| 2018 | அக்குவாமேன் |
| 2020 | வொண்டர் வுமன் 1984 |
| 2021 | தி சூசைட் ஸ்க்வாட் |
| 2022 | த பிளாஷ் |
| அறிவிக்கப்படவில்லை | ஆர்மி ஆஃப் த டெட் |
| *பெயரிடப்படாத ஆர்மி ஆஃப் த டெட் முற்கதை* |  |
# சாக் சினைடர்

## வரவேற்பு

நவம்பர் 26, 2017 நாட்படி, சாக் சினைடர் இயக்கிய திரைப்படங்களின் வரவேற்பு:  
| ஆண்டு | திரைப்படம் | அழுகிய தக்காளிகள் | மெடாகிறிடிக்கு | சினிமாசுகோர் | செலவு | வருவாய் |
| --- | --- | --- | --- | --- | --- | --- |
| 2004 | *டான் ஆஃப் த டெட்* | 75% (187 விமர்சனங்கள்) | 59 (37 விமர்சனங்கள்) | $26 மில்லியன் | $102.4 மில்லியன் |  |
| 2006 | *300* | 60% (232 விமர்சனங்கள்) | 52 (42 விமர்சனங்கள்) | $65 மில்லியன் | $456.1 மில்லியன் |  |
| 2009 | *வாட்ச்மென்* | 64% (307 விமர்சனங்கள்) | 56 (39 விமர்சனங்கள்) | $130 மில்லியன் | $185.3 மில்லியன் |  |
| 2010 | *லெசென்ட் ஆஃப் த கார்டியன்சு: த அவுல்சு ஆஃப் க'ஹூல்* | 51% (130 விமர்சனங்கள்) | 53 (21 விமர்சனங்கள்) | $80 மில்லியன் | $140.1 மில்லியன் |  |
| 2011 | *சக்கர் பஞ்ச்* | 22% (216 விமர்சனங்கள்) | 33 (29 விமர்சனங்கள்) | $82 மில்லியன் | $89.8 மில்லியன் |  |
| 2013 | *மேன் ஆஃப் சுடீல்* | 56% (334 விமர்சனங்கள்) | 55 (47 விமர்சனங்கள்) | $225 மில்லியன் | $668.0 மில்லியன் |  |
| 2016 | *பேட்மேன் எதிர் சூப்பர்மேன்: டான் ஆஃப் ஜஸ்டிஸ்* | 28% (423 விமர்சனங்கள்) | 44 (51 விமர்சனங்கள்) | $250 மில்லியன் | $873.6 மில்லியன் |  |
| 2017 | *ஜஸ்டிஸ் லீக்* | 40% (395 விமர்சனங்கள்) | 45 (52 விமர்சனங்கள்) | $300 மில்லியன் | $657.9 மில்லியன் |  |
# ஜி. நாராயண் ரெட்டி

**ஜி. நாராயண் ரெட்டி** ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர் 3ஆவது மக்களவையின் உறுப்பினராக இருந்துள்ளார் .
# பொட்டுதூரி கங்கா ரெட்டி

**பொட்டுதூரி கங்கா ரெட்டி** (*Poddutoori Ganga Reddy*}}, பிறப்பு: 07 சூன் 1933) ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1967 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர் 4ஆவது மக்களவையின் உறுப்பினராக இருந்துள்ளார்.
# ஆல்பா மற்றும் பீட்டா கார்பன்

.  
**ஆல்பா கார்பன்** *(Alpha carbon)* என்பது கரிம மூலக்கூறுகளில் இடம்பெற்றுள்ள கார்பனைல் போன்ற செயல்பாட்டுக் குழுவுடன் இணைந்திருக்கும் முதல் கார்பன் அணுவைக் குறிக்கிறது. இதை Cα என்ற குறியீட்டால் குறிப்பர். இரண்டாவதாக இணைந்துள்ள கார்பன் அணுவை **பீட்டா கார்பன்** Cβ ) என்று அழைப்பர். இது Cβ என்ற குறியீடால் அடையாளப்படுத்தப்படுகிறது. மேலும் இந்த அமைப்பு கிரேக்க எழுத்துக்களுடன் அகர வரிசைப்படி பெயரிடுவதைத் தொடர்கிறது.
கார்பன் அணுக்களுடன் இணைக்கப்பட்டுள்ள ஐதரசன் அணுக்களுக்கும் இப் பெயரிடலைப் பயன்படுத்தப்படலாம். ஆல்பா கார்பன் அணுவுடன் இணைக்கப்பட்ட ஓர் ஐதரசன் அணுவை ஆல்பா-ஐதரசன் அணு என்றும் பீட்டா-கார்பன் அணுவில் உள்ள ஒரு ஐதரசன் அணு பீட்டா ஐதரசன் என்றும் அழைக்கலாம். .  
இந்த பெயரிடும் தரநிலை ஐயுபிஏசி முறை பெயரிடலுடன் இணக்கமாக இருக்காது. கார்பன்களை கிரேக்க எழுத்துகளால் அடையாளப்படுத்துவதை விட எண்ணால் அடையாளம் காண வேண்டும் என்று ஐயுபிஏசி பெயரிடும் திட்டம் ஊக்குவிக்கிறது, ஆனாலும் கிரேக்க எழுத்து பெயரிடல் முறை மிகவும் பிரபலமாக உள்ளது. குறிப்பாக கார்பன் அணுக்களின் இருப்பிடத்தை மற்ற செயல்பாட்டு குழுக்களுடன் ஒப்பிட்டு அடையாளம் காண இம்முறை பயனுள்ளதாக இருக்கிறது என்பது இதற்கான காரணமாகும். .
ஒன்றுக்கு மேற்பட்ட செயல்பாட்டுக் குழுவைக் கொண்ட கரிம மூலக்கூறுகள் இக்குழப்பத்திற்கு மூலமாக இருக்கின்றன. பொதுவாக கரிம மூலக்கூறின் பெயர் அல்லது அதன் வகைக்கு பொறுப்பான செயல்பாட்டுக் குழு கார்பன் அணுவே பெயரிடும் நோக்கங்களுக்கான அடிப்படை ஆதாரக் குழுவாகும். உதாரணமாக நைட்ரோசிடைரீன் மற்றும் பீனெத்திலமீன் என்ற இரண்டு மூலக்கூறுகளும் ஒரேமாதிரியானவையாகும். நைட்ரோசிடைரீனை பீனெத்திலமீனாக ஒடுக்க முடியும். நைட்ரோசிடைரீனின் ஆல்பா கார்பன் அணு பீனைல் குழுவிற்கு அடுத்துள்ளது. பீனெத்திலமீனில் இதே கார்பன் பீட்டா கார்பன் அணுவாக உள்ளது. ஏனெனில் ஒரு சிடைரீன் என்பதற்கு பதிலாக ஓர் அமீன் என்ற நோக்கோடு பீனெத்திலமீனில் அணுக்களின் எண்ணிக்கையை எண்ணிடுவது மூலக்கூறுவின் எதிர் முனையிலிருந்து தொடங்குகிறது.
# ஆல்பா மற்றும் பீட்டா கார்பன்

## எடுத்துக்காட்டுகள்

### புரதங்களும் அமினோ அமிலங்களும்

ஆல்பா-கார்பன் (α- கார்பன்) என்பது புரதங்கள் மற்றும் அமினோ அமிலங்களுக்கும் பொருந்தும் ஒரு சொல்லாகும். மூலக்கூறில் உள்ள கார்பனைல் கார்பன் அணுவுக்கு முன்னதாக இதுவே முதுகெலும்பு கார்பன் ஆகும். எனவே ஒரு பொதுவான புரதத்தின் முதுகெலும்பை நைட்ரசன் முதல் கார்பன் வரையாக வாசிப்பது - [N - Cα - கார்போனைல் சி] n– முதலியவற்றின் வரிசையைக் கொடுக்கும். ஒவ்வொரு வெவ்வேறு அமினோ அமிலத்திற்கும் வெவ்வேறு மாற்றீடுகள் இணைகின்ற போது ஆல்பா கார்பன் அணுக்கள் மாறுபடுகின்றன.  
அதாவது, α- கார்பனில் சங்கிலியாகத் தொங்கும் குழுக்கள் அமினோ அமிலங்களுக்கு அவற்றின் பன்முகத்தன்மையைக் கொடுக்கின்றன. எனவே கிளைசின் தவிர்த்து பிற அமினோ அமிலங்கள் ஒவ்வொன்றுக்கும் ஆல்பா கார்பனே பன்முகநடுவமாக திகழ்கிறது. பிற அமினோ அமிலங்கள் ஒவ்வொன்றிலும் பீட்டா கார்பன் இடம்பெற்றிருந்தாலும் கிளைசின் மூலக்கூறில் பீட்டா கார்பன் கிடையாது.
ஓர் அமினோ அமிலத்தின் α- கார்பன் புரத மடிப்புகளில் குறிப்பிடத்தக்கதாகும். அமினோ அமிலங்களின் சங்கிலியான ஒரு புரதத்தை விவரிக்கும் போது, ஒவ்வொரு அமினோ அமிலத்தின் இருப்பிடத்தையும் அதன் α- கார்பனின் இருப்பிடமாக ஒருவர் தோராயமாக மதிப்பிடுகிறார். பொதுவாக, ஒரு புரதத்தில் அருகிலுள்ள அமினோ அமிலங்களின் α- கார்பன்கள் சுமார் 3.8 ஆங்சுடிராங்கு (380 பைக்கோமீட்டர்கள்) அளவில் இருக்கின்றன.
# ஆல்பா மற்றும் பீட்டா கார்பன்

## எடுத்துக்காட்டுகள்

### ஈனோல்களும் ஈனோலேட்டுகளும்

ஈனோல், ஈனோலேட்டு அடிப்படையிலான கார்பனைல் சேர்மங்களுக்கும் ஆல்பா கார்பன் முக்கியமானதாகும். ஈனோல் அல்லது ஈனோலேட்டாக மாற்றும்போது வேதியியல் மாற்றங்கள் இதனால் பாதிப்படைகின்றன. பொதுவாக ஆல்பா கார்பனை இவை மின்னணு மிகுபொருளாக செயல்படவைக்கின்றன. முதல்நிலை ஆலோ ஆல்கேன் முன்னிலையில் இவை ஆல்கைலேற்றம் அடைவது இதற்கு உதாரணமாகும். சிலில் குளோரைடுகள், புரோமைடுகள், அயோடைடுகள் முதலானவற்றுடன் ஈடுபடும் வேதிவினைகள் இதற்கு விதிவிலக்காகும். இவ்வினையில் ஆக்சிசன் ஒரு மின்னணு மிகுபொருளாகச் செயல்பட்டு சிலில் ஈனோல் ஈதரைக் கொடுக்கிறது.
# சிவராம் வனவிலங்கு சரணாலயம்

**சிவராம் வனவிலங்கு சரணாலயம்** (**Shivaram Wildlife Sanctuary)** இந்தியாவின் தெலுங்காணா மாநிலத்தில் மஞ்செரியல் மாவட்டத்தில் அமைந்துள்ள வனவிலங்கு காப்பகமாகும். இது மந்தானிலிருந்து 10 கி.மீ. தொலைவிலும், பெத்தபள்ளியிலலிருந்து 40 கி.மீ. தொலைவிலும், கரீம்நகரிலிருந்து 80 கி.மீ தொலைவிலும், கோதாவரிகனியிலிருந்து 30 கி.மீ. தொலைவிலும் அமைந்துள்ளது. இந்த ஆற்றுப்படுகை காடு 36.29 கி.மீ. பரப்பில் அமைந்தது; இதில் தேக்கு மற்றும் மருத மரங்கள் நிறைந்து காணப்படுகின்றன. கோதாவரி நதியிலிருந்து இந்த சதுப்புநிலப் பகுதிக்கு வரும் முதலைகளுக்குப் இச்சரணாலயம் புகலிடமாக உள்ளது. இங்கு இந்தியச் சிறுத்தைகள், தேன் கரடிகள், நீலான், புல்வாய், புள்ளிமான், மலைப்பாம்புகள் மற்றும் நீளவால் குரங்கு முதலியன காணப்படுகின்றன. இச்சரணாலயத்தின் இயற் நிலப்பரப்பு சரணாலயத்திற்கு அழகு சேர்க்கிறது. கிளிகள், மயில்கள், ஹார்பி கழுகுகள், கழுகுகள் உள்ளிட்ட பறவைகளும் இங்கு வாழ்கின்றன.
# ஆம் ஆத்மி அரசாங்க விளம்பர சர்ச்சை

**ஆம் ஆத்மி அரசாங்க விளம்பர சர்ச்சை** *(AAP government advertisement controversy)* எனப்படுவது ஆம் ஆத்மி கட்சி தனது அரசியல் இலாபங்களுக்காக தில்லி அரசாங்கத்தின் நிதியைப் பயன்படுத்தியதாகக் கூறப்படும் ஒரு சர்ச்சையாகும்.  
== 2015 தில்லி அரசின் நிதிநிலை அறிக்கை ===  
தில்லி மாநிலத்தின் 2015-16 ஆம் ஆண்டு நிதிநிலை அறிக்கையில் விளம்பரங்களுக்காக தில்லி அரசு 5.22 பில்லியன் டாலர் (73 மில்லியன் அமெரிக்க டாலர்) ஒதுக்கியது.
# ஆம் ஆத்மி அரசாங்க விளம்பர சர்ச்சை

## தகவல்தொடர்பு கலைக் குழாம் அறிக்கை

2017 ஆம் ஆண்டு மார்ச் மாதம் 10 அன்று தில்லி சட்டமன்றத்தில் தகவல்தொடர்பு கலைக் குழாமின் ஓர் அறிக்கை தாக்கல் செய்யப்பட்டது. ஆம் ஆத்மி அரசாங்கம் 29 கோடி ரூபாய் அதாவது 4.1 மில்லியன் அமெரிக்க டாலர்களை கட்சியின் பொறுப்புக்கு அப்பாற்பட்டு தில்லிக்கு வெளியே செய்யப்பட்ட ஒரு குறிப்பிட்ட பிரச்சார விளம்பரங்களுக்காக செலவழித்துள்ளது என அவ்வறிக்கை குறிப்பிட்டது. மொத்த செலவினத் தொகையில் இது 86% ஆகும். 24 கோடி டாலர் அதாவது 3.4 மில்லியன் அமெரிக்க டாலர் மதிப்புள்ள விளம்பர செலவுகள் நிதி உரிமையையும் உச்சநீதிமன்ற விதிமுறைகளையும் மீறியதாக இவ்வறிக்கை மேலும் தெரிவித்தது.
# மிஸ் சீரியல் கில்லர் (இந்தித் திரைப்படம்)

**மிஸ் சீரியல் கில்லர்** ஒரு 2020 இந்திய இந்தித் திரைப்படமாகும்.இந்த திரைப்படம் ஷிரிஷ் குந்தெரின் மற்றும் அவரது மனைவி ஃபராஹ் கான் தயாரித்துள்ளனர்.இந்த திரைப்படத்தில் ஜாக்குலின் பெர்னாண்டஸ் ,மனோஜ் பாஜ்பயீ மற்றும் மோகித் ரைனா ஆகியோர் முக்கிய கதாபத்திரத்தில் நடித்துள்ளனர்.
# மிஸ் சீரியல் கில்லர் (இந்தித் திரைப்படம்)

## நடிகர்கள்

- சோனா முகர்ஜியாக ஜாக்குலின் பெர்னாண்டஸ்
-  
- மருத்துவர் மிருத்யூன்ஜாய் முகர்ஜியாக மனோஜ் பாஜ்பயீ  
- காவல் துறைய் ஆய்வாளர்யாக மோகித் ரைனா
# மிஸ் சீரியல் கில்லர் (இந்தித் திரைப்படம்)

## வரவேற்பு

இந்த திரைப்படம் 1 மே 2020 அன்று நெற்ஃபிளிக்சு இல் வெளியிடப்பட்டது. இந்த திரைப்படத்திக்கு அழுகிய தக்காளிகள் 3.4/10 என்று மதிப்பிட்டது.
# மிஸ் சீரியல் கில்லர் (இந்தித் திரைப்படம்)

## வெளியினைப்புகள்

-
# கொடுங்கல்லூர் கோயிலகம்

**கொடுங்கல்லூர் கோவிலகம்** , என்பது இந்தியத் துணைக்கண்டத்தின் இடைக்கால கொடுங்கல்லூர் இராச்சிய அரச குடும்பத்தினரின் அரண்மனையாகும். கொடுங்கல்லூர் பதினெட்டாம் நூற்றாண்டின் பிற்பகுதியிலிருந்து இந்திய விடுதலை வரை கொச்சி இராச்சியத்துக்கு உட்பட்ட சிற்றரசாக இருந்தது. கொடுங்கல்லூர் இராச்சியம் 1707 க்குப் பிறகு டச்சு அரசாங்கத்தின் பாதுகாப்பில் சிலகாலம் இருந்தது, பின்னர் சாமுத்திரிகளுக்கு அடங்கியதாக மாறியது. கொடுங்கல்லூர் அரச குடும்பத்திற்கு **சிறக்கல் கோவிலகம்** மற்றும் **புத்தேன் கோவிலகம்** ஆகிய இரண்டு கிளைகள் இருந்தன.
# கொடுங்கல்லூர் கோயிலகம்

## வடிவமைப்பு

சிறகல் கோயிலகம் இரண்டு *நாலுகெட்டு* கட்டமைப்புகளைக் கொண்டுள்ளது, ஒன்று மற்றொன்றை விட பெரியது. கோயிலகம் வாளத்தில் முதன்மைக் குடியிருப்பு கட்டடமும் இன்னும் இரண்டு பழைய கட்டிடங்களும், ஒரு குளம் ( *படகுளம்* என *அழைக்கப்படுகிறது* ), குடும்பக் கோயில் ( இந்து பெண் தெய்வமான தலட்டில பகவதி கோயில் ) மற்றும் சர்ப்பக்காவு போன்றவை உள்ளன. கொடுங்கல்லூர் கோவிலகம் ஒரு *குருகுலம்* (கற்றல் மையம்) என்று புகழ்பெற்றது. இன்றைய கேரளம் முழுவதிலும் உள்ள அறிஞர்களில் பலர் இந்த அரண்மனைகளில் வசித்து சமசுகிருதம் மற்றும் வேதங்களைப் படித்து வந்தவர்களாவர். இந்த கோவிலகத்தைச் சேர்ந்த பிரபல அறிஞர்கள் மலையாளத்திலும், சமசுகிருத்ததிலும் தம் இலக்கிய பங்களிப்புகளைச் செய்துள்ளனர். வென்மணி அச்சன் நம்பூதிரிபாத்தின் கூற்றுப்படி, கேரளத்தின் *குருகுலங்களுக்கு* பல தசாப்தங்களாக கொடுங்கல்லூர் கோயிலகம் மையமாக இருந்த்துள்ளது.
# லட்சுமிபுரம் அரண்மனை

**லக்ஷ்மிபுரம் அரண்மனை** (மலையாளம் : ലക്ഷ്മീപുരം കൊട്ടാരം) என்பது இந்தியாவின், கேரள மாநிலம், கோட்டயம் மாவட்டத்தில், சங்கனாச்சேரி வட்டத்தில் உள்ள ஒரு அரண்மனை ஆகும். இது கோய் தம்பிரான்களின் அரச குடும்பத்தின் வாழிடமாக இருந்தது. மேலும் ராஜா ராஜ வர்மா, கோயில் தம்புரான், கேரள வர்மா வல்லிய கோயி தம்புரான், ஏ. ஆர். ராஜா ராஜ வர்மா போன்ற பல சிறந்த எழுத்தாளர்களை உருவாக்கியுள்ளது. பிரபல மலையாள பாடகரும், பாரம்பரிய இசைக்கலைஞருமான எல். பி. ஆர் வர்மாவும் இந்த அரண்மனையைச் சேர்ந்தவராவார்.
# ஆல்பேர்த்து ஐன்சுட்டீன் பதக்கம்

**ஆல்பேர்த்து ஐன்சுட்டீன் பதக்கம்** என்பதை இடாய்ச்சுலாந்தில் உள்ள பேண் நகரத்தில் இயங்கும் ஆல்பேர்த்து ஐன்சுட்டீன் குமுகம் என்னும் அமைப்பால் வழங்கப்பெறுகின்றது. இப்பதக்கம் முதன்முதல் 1979 இல் வழங்கப்பெற்றது. இது ஆல்பேர்த்து ஐன்சுட்டீனைத் தொடர்பு படுத்தும் அறிவியல் கண்டுபிடிப்புக்காகவும் அது சார்ந்த பணிக்காகவும், வெளியீடுகளுக்காகவும் ஒவ்வோர் ஆண்டும் வழங்கப்பெறுகின்றது.
# ஆல்பேர்த்து ஐன்சுட்டீன் பதக்கம்

## பரிசு வென்றவர்கள்

**மூலத்தரவு:** ஐன்சுட்டீன் குமுகம்  
- 2019: கிளிப்போர்து மார்த்தின் வில் (Clifford Martin Will)
- 2018: யுவான் மார்த்தின் மாலதாசெனா (Juan Martín Maldacena)
- 2017: LIGO-Virgo Collaboration|LIGO அறிவியல் கூட்டுறவும் வீருகோ கூட்டுறவும் (LIGO Scientific Collaboration and the Virgo Collaboration)
- 2016: அலெக்கை யூரியேவிச்சு சுமிரினோவ் (Alexei Yuryevich Smirnov)
- 2015: தானிலி தேசர், சாலசு மிசுனர் (Stanley Deser and Charles Misner)
- 2014: தாம் கிப்பிள் (Tom W. B. Kibble)
- 2013: இராய் கெர் (Roy Kerr)
- 2012: அலேயன் ஆசுப்பெட்டு (Alain Aspect)
- 2011: ஆதாம் இரீசு (Adam Riess), சாவுல் பேரல்மூட்டர் (Saul Perlmutter)
- 2010: ஏர்மன் நிக்கோலாய் (Hermann Nicolai)
- 2009: கிப்பு இசுட்டீவன் தோரன் (Kip Stephen Thorne)
- 2008: பெலோ எக்குமன் (Beno Eckmann)
- 2007: இரைனாடு கென்செல்
- 2006: Gabriele Veneziano
- 2005: Murray Gell-Mann
- 2004: மிசெல் மயோர் (Michel Mayor)
- 2003: சியார்ச்சு சுமூட்டு (George F. Smoot)
- 2001: யோகானசு கைசு (Johannes Geiss), ஊபெர்த்து இரீவிசு (Hubert Reeves)
- 2000: குசுத்தாவ் தம்மன் (Gustav Tammann)
- 1999: பிரீடிரிச்சு ஈர்செபுரூக்கு (Friedrich Hirzebruch)
- 1998: கிளாடு நிக்கோலியர் (Claude Nicollier)
- 1996: திபோ தமோர் (Thibault Damour)
- 1995: சென் நிங்கு யாங்கு (Chen Ning Yang)
- 1994: ஈர்வின் சப்பீரோ (Irwin Shapiro)
- 1993: Max Flückiger, Adolf Meichle
- 1992: பீட்டர் பெர்குமன் (Peter Bergmann)
- 1991: Joseph Hooton Taylor, Jr.
- 1990: உரோசர் பென்ரோசு (Roger Penrose)
- 1989: மார்க்கசு பியர்சு (Markus Fierz)
- 1988: சான் ஆர்க்கிபால்து வீலர் (John Archibald Wheeler)
- 1987: இயான் எர்சு (Jeanne Hersch)
- 1986: உருடோல்வு மோசுபவர் (Rudolf Mössbauer)
- 1985: எடுவேர்து விட்டன் (Edward Witten)
- 1984: விக்குட்டர் வைசுக்காப்பு (Victor Weisskopf)
- 1983: ஏர்மன் பாண்டி (Hermann Bondi)
- 1982: பிரீடிரிச்சு திராகாட்டு வாலன் (Friedrich Traugott Wahlen)  
- 1979: இசுட்டீவன் ஆக்கிங்கு (Stephen Hawking)
# மெரி இலாட்சு அரண்மணை

**மெரி லாட்ஜ் அரண்மனை** (*Merry Lodge Palace*) என்பது இந்தியாவின், கேரளத்தின், திருச்சூர் நகரில் அமைந்துள்ள ஒரு அரண்மனை ஆகும். இது கொச்சி இராச்சியத்தின் அரசர் பதவியை விட்டு விலகிய இராம வர்மா XV அரசரின் அரண்மனை மற்றும் கோடைகால தங்குமிடம் ஆகும். இந்த அரண்மனையானது 1925 இல் மகாத்மா காந்திக்கும் ராம வர்மா XV க்கும் இடையிலான சந்திப்பு நிகழ்ந்த இடமாக உள்ளது. 1947 இல் இது ஸ்ரீ கேரள வர்மா கல்லூரியாக மாற்றப்பட்டது. அரண்மனை மற்றும் அதன் மதிலுக்குட்பட்ட பகுதியானது பரப்பளவு கொண்டது.
# புத்தேன் கோயிலகம்

**புத்தேன் கோவிலகம்** ( , ) என்பது இந்தியாவின், கேரளத்தின், கொடுங்கல்லூரில் உள்ள ஒரு அரண்மனையானயாகும். இது கொடுங்கல்லூர் கோவிலகத்தின் ஒரு பகுதியாகும். புத்தேன் கோவிலகம் என்றால் "புதிய அரண்மனை" என்று பொருள். இந்த கோயிலகம் (மேனர் வீடு) " குருகுலம் " என்ற பெயரில் அறியப்பட்டது. இது பிரபலமான ஒரு கற்றல் மையமாக விளங்கியது. இந்த கோவிலகத்தைச் சேர்ந்த பல புகழ்பெற்ற அறிஞர்கள் மலையாள மற்றும் சமஸ்கிருத இலக்கியங்களுக்கு பங்களித்துள்ளனர்.
# பிரிட்சு ஆப்மேன்

**பிரிட்சு ஆப்மேன்** *(Fritz Hofmann)* செருமன் நாட்டைச் சேர்ந்த ஒரு கரிம வேதியியலாளர் ஆவார். பிரடெரிக் காரல் ஆல்பெர்ட்டு என்றும் இவர் அழைக்கப்படுகிறார். 1866 ஆம் ஆண்டு நவம்பர் மாதம் 2 அன்று கொல்லேடா நகரில் ஆப்மேன் பிறந்தார். முதன் முதலில் செயற்கை முறையில் செயற்கை இரப்பரை பிரிட்சு ஆப்மேன் தயாரித்தார். 1956 ஆம் ஆண்டு அக்டோபர் மாதம் 22 அன்று செருமனியின் ஆனோவர் நகரில் பிரிட்சு ஆப்மேன் இறந்தார்.  
ஆப்மேன் செருமனியிலுள்ள உரோசுடாக் பல்கலைக்கழகத்தில் வேதியியல் படித்தார். 1909 ஆம் ஆண்டு செப்டம்பர் மாதம் 12 அன்று உலகின் முதல் செயற்கை ரப்பர் தயாரிப்பதற்கான காப்புரிமைக்கு இவர் விண்ணப்பித்தார்.
# பிரிட்சு ஆப்மேன்

## விருதுகள்

1912 ஆம் ஆண்டில் செயற்கை இரப்பர் குறித்த ஆராய்ச்சிக்காக செருமன் வேதியியல் கழகம் ஆப்மேனுக்கு எமில் பிசர் பதக்கத்தை வழங்கி சிறப்பித்தது.
# நிலம்பூர் யானைக் காப்பகம்

**நிலம்பூர் யானைக் காப்பகம்** (*Nilambur Elephant Reserve*) என்பது இந்தியாவின் கேரளாவில் உள்ள வனவிலங்கு காப்பகமாகும்.  
இந்த வனவிலங்கு காப்பகம் 1419 சதுர கி.மீ பரப்பில் அமைந்துள்ளது.
# நிலம்பூர் யானைக் காப்பகம்

## வரலாறு

நிலம்பூர் யானைக் காப்பகமானது யானைத் திட்டத்தின் 2002ஆம் ஆண்டு ஏப்ரல் 02 நாளன்று தோற்றுவிக்கப்பட்டது.  
இந்த காப்பகமானது பாலக்காடு, மலப்புரம் மற்றும் கோழிக்கோடு மாவட்டங்களில் காணப்படுகிறது.
# நிலம்பூர் யானைக் காப்பகம்

## விலங்குகள்

2011ஆம் கணக்கெடுப்பின்படி இந்த காப்பகத்தில் யானையின் அடர்த்தி ஒரு கிலோமீட்டருக்கு 0.1745 ஆக இருந்தது. இது 2017ஆம் ஆண்டின் நிலவரப்படி ஒரு கிலோமீட்டருக்கு 0.25ஆக அதிகரித்துள்ளது  
2010 ம் ஆண்டு கணக்கெடுப்பின் படி, யானைகளின் எண்ணிக்கையானது தொகுதி எண்ணிக்கையில் 205ஆகும் அல்லது சாணம் எண்ணும் முறையில் 647ஆகவும் காணப்பட்டது.
**நிலம்பூர் யானை காப்பகத்தில் யானைகளின் எண்ணிக்கை**  
| } |
| --- |
# காமெங் யானை காப்பகம்

**காமெங் யானை காப்பகம்** (**Kameng Elephant Reserve)** இந்தியாவின் அருணாச்சல பிரதேசத்தின் இமயமலை அடிவாரத்தில் உள்ள கிழக்கு மற்றும் மேற்கு காமெங் மாவட்டத்தில் அமைந்துள்ளது. இது 2002ஆம் ஆண்டு ஜீன் மாதம் 19ஆம் நாள் 1894 சதுர கிலோமீட்டர் பரப்பளவில் தோற்றுவிக்கப்பட்டது. இதனுடைய தலைமையகம் சீஜோசாவில் உள்ளது.
# காமெங் யானை காப்பகம்

## நிலவியல்

இதன் வடபகுதியில் செசா ஆர்க்கிட் சரணாலயமும் (36&nbsp;கி.மீ <sup>2</sup> ), மேற்குப் பகுதியில் கழுகுக்கூடு வனவிலங்கு சரணாலயமும் (128 கி.மீ <sup>2</sup> ) மேற்கில், பாகுய் புலி பாதுகாப்பகமும் (586&nbsp;கி.மீ <sup>2</sup> ) கிழக்கில் கமெங் ஆறும் கெல்லாங் வனப் பிரிவின் பாதுகாப்புக் காடுகளும் (1144 கி.மீ <sup>2</sup>) அமைந்துள்ளன. இந்தப் பகுதியானது முதல் வரை உயரத்தில் அமைந்துள்ளது.
# காமெங் யானை காப்பகம்

## விலங்குகள்

இந்த வனவிலங்கு பாதுகாப்பகத்தில் 377 இந்திய யானைகளும் (2001 கணக்கெடுப்பு), வங்காள புலி, சிறுத்தை, மேகமூட்டப்பட்ட சிறுத்தை, சிவப்பு பாண்டா, கஸ்தூரி மான், கடமான், பன்றி மான், இமயமலை கருப்புக் கரடி, செந்நாய், மீன்பிடி பூனை, காட்டுப் பூனை, சுந்தா லோரிஸ், இந்திய காட்டெருமை, நரி, குள்ள நரி, பெரிய கருப்பு அணில்,புணுகுப்பூனை, முயல், செம்முகக் குரங்கு, மூடிய லங்கூர் மற்றும் மஞ்சள் தொண்டை மார்டன் . 4 வகையான இருவாய்ச்சி உட்பட 250 வகையான பட்டாம்பூச்சிகள் மற்றும் 300 வகையான பறவைகள் பதிவு செய்யப்பட்டுள்ளன.
# ரமேஷ் ராத்தோடு

**ரமேஷ் ராத்தோடு** (, பிறப்பு:20 அக்டோபர் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கானா ராஷ்டிர சமிதியைச் சேர்ந்தவர். 2009 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி சார்பாகத் தேர்ந்தெடுக்கப்பட்டார். இவர் 16ஆவது மக்களவையின் உறுப்பினராக இருந்துள்ளார்
# ஸ்ரீ மூலம் திருநாள் அரண்மனை

**ஸ்ரீ மூலம் திருநாள் அரண்மனை** அல்லது **எஸ். எம். பி அரண்மனை** அல்லது **எஸ். எம். டி அரண்மனை** என்பது இந்தியாவின் கேரள மாநிலத்தில் கொல்லம் நகரின் மையப்பகுதியில் அமைந்துள்ள ஒரு அரண்மனை ஆகும். இது 1936 ஆம் ஆண்டில் அப்போதைய திருவாங்கூரின் ஆட்சியாளரான மூலம் திருநாள் ராம வர்மாவின் சஷ்டியப்த பூர்த்தியின் (60 வது பிறந்த நாள்) நினைவாக கட்டப்பட்டது.
# ஸ்ரீ மூலம் திருநாள் அரண்மனை

## வரலாறு

திருவாங்கூர் சமஸ்தானத்தின் மன்னரான மூலம் திருநாள் ராம வர்மாவின் சஷ்டியப்த பூர்த்தியை (60 வது பிறந்த நாள்) நினைவுகூரும் வகையில் ஸ்ரீ மூலம் அரண்மனை ஒரு நகர மண்டபமாக கட்டப்பட்டது. கொல்லம் மக்கள் 1917 இல் சஷ்டியப்த பூர்த்தி கொண்டாட்டத்தின் ஒரு பகுதியாக மகாராஜாவுக்கு வரவேற்பு அளித்தனர். இந்நிகழ்ச்சியை நினைவுகூரும் வகையில் நகர மண்டபம் (டவுன்ஹால்) கட்ட ஸ்ரீ மூலம் சஷ்டியப்த பூர்தி நினைவு அறக்கட்டளை என்ற அறக்கட்டளை அமைக்கப்பட்டது. கட்டுமானத்திற்காக அப்போதைய அரசு 1.15 ஏக்கர் நிலத்தை நன்கொடையாக அளித்திருந்தது. ஆனால் அரண்மனையின் கட்டுமானம் மன்னரின் மரணத்திற்குப் பிறகுதான் நிறைவடைந்தது. மூலம் திருநாள் ராம வர்மா 1924 இல் இறந்தார். நகர மண்டபம் 1936 இல் கட்டி முடிக்கப்பட்டது. பின்னர், அதிகாரிகள் அரண்மனையை திரைப்பட அரங்காக மாற்றினர். எஸ். எம். பி அரண்மனை கொல்லத்தின் மிகப் பழமையான திரையரங்கு ஆகும்.
# பாக்கமலை

**பாக்கமலை** (Pakkamalai) என்பது தமிழ்நாட்டின் விழுப்புரம் மாவட்டத்தில் மாவட்ட தலைநகரிலிருந்து 45 கிலோ மீட்டர் தொலைவில் செஞ்சிக்குத் தென்மேற்கில் அமைந்துள்ளது.  
பாக்கமலை என்பது செங்குத்தான பீடபூமியாகும். இது 500 மீட்டருக்கும் அதிகமான உயரத்தில் அமைந்துள்ளது. இது பாதுகாக்கப்பட்ட வனப்பகுதியாக இருப்பதோடு, இந்தியாவின் புனித காடுகளுள் ஒன்றாக உள்ளது. இந்த மலைச் சிகரங்களில் ஒன்றில் துர்கா தேவிக்கு ஓர் சன்னதியும், நடுப்பகுதியில் உயரத்தில் பெருமாள் (விஷ்ணு) க்கு ஒரு கோயிலும் உள்ளது.கிழக்கில் துருவன் கெங்கவரம் கோட்டை அருகில் கெங்கவரம் அருவி உள்ளது  
இப்பகுதியின் கோடைக்கால அதிகபட்ச வெப்பநிலை 30 முதல் 36°C வரையிலும், குளிர்காலத்தில் 24°C ஆகவும். சராசரி ஆண்டு மழை 700மிமீ ஆகும்.  
பாக்கமலை வனப்பகுதி 22.38 பரப்பளவைக் கொண்டுள்ளது&nbsp;km², இந்த கடலோர வறண்ட பசுமை மலைக் காடுகள் கிழக்குப் பகுதியிலும், கிழக்குத் தொடர்ச்சி மலையின் மேற்பகுதியில் வறண்ட இலையுதிர் காடுகளும் அமைந்துள்ளது. இக்காடுகளில் *குருந்து (அடலேட்டியா மோனோபைலா) ,* *அக்கேசியா இண்டிசியா, கோம்டெரிடம்* அல்பீடம்*, டைக்ரோசுடாகைசு சினெரியா, சைடிராக்சு டைகோகாகசு*, மற்றும் பொதுவான வறண்ட நில உயிரினங்களான *கோங்கம் (கோக்லோசெபர்மம் ரிலிஜியோசம்), டெக்கானியா புபெசென்சு, ஆறு நல்லி (காருகா பின்னேட்டா),* *கில்டெகாரிடா பாபுலிபோலியா, ஆச்சுனா லான்சோலட்டா, மற்றும் பிரேம்னா தொமெண்டோசா* காணப்படுகின்றன. இவ்விடத்திற்கே உரித்தான ஒரு சில உயிரினங்களும் இங்குக் காணப்படுகின்றன. இந்த வனத்தினைச் சுற்றியுள்ள தாழ் நிலங்களில் டெக்கான் முள் ஸ்க்ரப் காடுகளின் உள்ளன.  
பாக்கமலை என்பது ராட்சத அணில் *(*ரதுஃபா மேக்ரூரா) வாழிடமாக உள்ளது. இந்த அணில் இதற்கு முன்னர் மேற்குத் தொடர்ச்சி மலையிலும், பழனி மலைகளிலும் மட்டுமே காணப்படுவதாக ஆய்வுகள் தெரிவிக்கின்றன.  
2019ஆம் ஆண்டில், IUCN செம்பட்டியல் ஆபத்திற்குள்ளான இனமான அலங்கார மயில் சிலந்தி (*போசிலோதெரியா மெட்டாலிகா)* இம்மலைகளில் வசிப்பது கண்டுபிடிக்கப்பட்டது.
# 66வது தென்னிந்திய பிலிம்பேர் விருதுகள்

**66வது தென்னிந்திய பிலிம்பேர் விருதுகள்** 2018 ஆம் ஆண்டில் தென்னிந்திய சினிமாவின் தென்னிந்திய மொழித் திரைப்படங்களில் சிறப்பான திறமையை வெளிப்படுத்திய திரைப்பட கலைஞர்களுக்கு விருது கொடுப்பது ஆகும். விருதுகள் நிகழ்ச்சி 26 சனவரி 2020 அன்று மாலை 3 மணிக்கு ஸ்டார் சுவர்ணா மற்றும் ஸ்டார் சுவர்னா எச்டி மற்றும் ஏசியானெட் மற்றும் ஏசியானெட் எச்டி ஆகியவற்றில் காலை 9 மணிக்கு திரையிடப்பட்டது.
# 66வது தென்னிந்திய பிலிம்பேர் விருதுகள்

## வெற்றியாளர்கள் மற்றும் பரிந்துரைக்கப்பட்டவர்களின் பட்டியல்

### முக்கிய விருதுகள்

#### தமிழ்த் திரைப்படம்

| சிறந்த நடிகர் | சிறந்த நடிகை |  |
| --- | --- | --- |
| * ***பரியேறும் பெருமாள்***
** *96*
** *செக்கச்சிவந்த வானம்*
** *ராட்சசன்*
** *சர்க்கார்*
** *வட சென்னை* | * **ராம்குமார் - *ராட்சசன்***
** மணி ரத்னம் - *செக்கா சிவந்த வானம்*
** மாரி செல்வராஜ் - *பரியேரம் பெருமாள்*
** ஏ.ஆர்.முருகதாஸ் - *சர்க்கார்*
** பிரேம் குமார் - *96*
** வெற்றிமாறன் - *வட சென்னை* |  |
| * **தனுஷ் - *வட சென்னை***
* **விஜய் சேதுபதி - *96* ராமச்சந்திரனாக**
** அரவிந்த்சாமி - வரதராஜன் *சேனாபதியாக செக்கா சிவந்த வானம்*
** ஜெயம் ரவி - *சுபாஷாக அடங்க மறு*
** விஜய் - சுந்தர் ராமசாமியாக *சர்க்கார்* | * **திரிசா - *96* ஜானகி தேவியாக**
** ஐஸ்வர்ய ராஜேஷ் - *க* ous சல்யா முருகேசன் என கனா
** ஜோதிகா - *காற்றின் மொழி* விஜயலட்சுமி பாலகிருஷ்ணன் போன்ற
** நயன்தாரா - *கோகிலாவாக கோலமவு* கோகிலா
** சாய் பல்லவி - *மாரி 2* ஆனந்தி மாரியப்பன் |  |
| * **சத்யராஜ் - *கனா* முருகேசன்**
** அக்ஷய் குமார் - பக்ஷி ராஜனாக *2.0*
** அனுராக் காஷ்யப் - *ஏ.சி.பி* மார்ட்டின் *ராயாக இமாய்கா நோடிகல்*
** அருண் விஜய் - தியாகராஜன் *சேனாபதியாக செக்கா சிவந்த வானம்*
** சமுத்திரகனி - வாலியாப்பனாக *காலா*
** யோகி பாபு - *சேகராக கோலாமா கோகிலா* | * **சரண்யா *பொன்னவன்னன்* - *கோலமவு கோகிலா***
** ஈஸ்வரி ராவ் - *காலாவாக* செல்வியாக
** பிரியா பவானி சங்கர் - பூம்போஷில் செல்லம்மாவாக *கடைகுட்டி சிங்கம்*
** ரம்யா கிருஷ்ணன் - *அஹாகு மீனாவாக தானா செர்ந்தா கூட்டம்*
** வரலக்ஷ்மி சரத்குமார் - *சர்க்கார்* |  |
| * **கோவிந்த் வசந்தா - *96***
** அனிருத் ரவிச்சந்திரன் - *கோலமவு கோகிலா*
** ஏ.ஆர்.ரஹ்மான் - *செக்கா சிவந்த வானம்*
** சந்தோஷ் நாராயணன் - *பரியேரம் பெருமாள்*
** யுவன் சங்கர் ராஜா - *பியார் பிரேமா காதால்* | * **கார்த்திக் நேதா - *96* ல் இருந்து "கதலே கதலே"**
** Gkb - இருந்து "Vaayadi Petthapulla" *Kanaa*
** மதன் கார்க்கி - *டிக் டிக் டிக்கிலிருந்து* "குரும்பா"
** விக்னேஷ் சிவன் - *தானா செர்ந்தா கூட்டத்திலிருந்து* "சோடக்கு"
** விவேக் - *பரியேரம் பெருமாளிலிருந்து* "பொட்டகதி பூவாசம்" |  |
| * **சித் ஸ்ரீராம் - "ஏய் பென்னே" - *பியார் பிரேமா காதால்***
** அனிருத் ரவிச்சந்திரன் - *கோலாமா கோகிலாவைச்* சேர்ந்த "கல்யாண வயசு"
** அந்தோணி தாசன் - *தானா செர்ந்தா கூட்டத்திலிருந்து* "சோடக்கு"
** தனுஷ் - *மாரி 2* இலிருந்து " ரவுடி பேபி "
** ரகு தீட்சித், சத்யா பிரகாஷ், ஜிதின் ராஜ் - "நீயம் நானும் அன்பே" - *இமாய்கா நோடிகல்* | * **சின்மயி - "Kaathale Kathale" *96***
** டீ - *மாரி 2* இலிருந்து " ரவுடி பேபி "
** ஜோனிதா காந்தி - *சர்க்காரிலிருந்து* "ஓம் பொன்னு"
** சக்திஸ்ரீ கோபாலன் - *செக்கா சிவந்த வானத்திலிருந்து* "பூமி பூமி"
** ஷாஷா திருப்பதி - *2.0* இலிருந்து "எண்டிரா லோகத்து" | } |
# 66வது தென்னிந்திய பிலிம்பேர் விருதுகள்

## வெற்றியாளர்கள் மற்றும் பரிந்துரைக்கப்பட்டவர்களின் பட்டியல்

### ஒன்றுக்கு மேற்பட்ட வெற்றிகள் பெற்ற திரைப்படங்கள்

| வெற்றி | திரைப்படம் |
| --- | --- |
| *ரங்கஸ்தலம்* |  |
| *நாதிச்சராமி* |  |
# டோன்சி மாதவ் ஆனந்த் பை

**டாக்டர் டோன்சி மாதவ் அனந்த் பை** (**Dr. Tonse Madhav Ananth Pai)**(பிறப்பு 30 ஏப்ரல் 1898 - இறப்பு 29 மே 1979), என்பார் இந்திய மருத்துவர், கல்வியாளர், வங்கியாளர் மற்றும் புரவலர் ஆவார். இவர் இந்தியாவின் கர்நாடகத்தில் மணிப்பால் பல்கலைக்கழக நகரத்தினைக் கட்டியெழுப்பிய பெருமைக்குரியவர்.  
இந்தியாவில் முதன்முதலில் தனியார், சுயநிதி மருத்துவக் கல்லூரியை முதலில் தொடங்கிவர் இவராவார். பாய் 1953 ஆம் ஆண்டில் மணிப்பாலின் கஸ்தூர்பா மருத்துவக் கல்லூரியையும், 1957 ஆம் ஆண்டில் மணிப்பால் தொழில்நுட்பக் கழகத்தையும் நிறுவினார். இதைத் தொடர்ந்து மங்களூர் கஸ்தூர்பா மருத்துவக் கல்லூரி, மணிப்பால் பல் அறிவியல் கல்லூரி, மணிப்பால் பாரா மருத்துவ அறிவியல் கல்லூரி மற்றும் மணிப்பால் பல்கலைக்கழக முன்பட்ட கல்லூரி உள்ளிட்ட பல கல்வி நிறுவனங்களை நிறுவினார். இவர், தனது சகோதரர் உபேந்திர பாயுடன் சேர்ந்து, சிண்டிகேட் வங்கியை முதலில் கர்நாடகாவின் உடுப்பியில் நிறுவினார். இதனுடைய தலைமையகம் இப்போது மணிப்பால் மற்றும் பெங்களூரில் உள்ளது. அதன் பிரபலமான பிக்மி வைப்புத் திட்டத்தினை பிரபலப்படுத்தியவர் இவராவார்.
# டோன்சி மாதவ் ஆனந்த் பை

## விருதுகள்

டாக்டர் டி.எம்.ஏ பைக்கு 1972ஆம் ஆண்டில் இந்திய அரசு பத்மஸ்ரீ பட்டம் வழங்கி கௌரவப்படுத்தியது. இவருக்கு 973ஆம் ஆண்டில் கர்நாடக பல்கலைக்கழகமும் 1975ஆம் ஆண்டில் ஆந்திரப்பல்கலைக்கழமும் டி லிட். பட்டம் வழங்கியது.  
அக்டோபர் 9, 1999 ஆண்டு இந்திய அரசு பை நினைவுகூரும் முகமாக அஞ்சல் முத்திரையை வெளியிட்டது. வாழ்நாளில் அதிக எண்ணிக்கையிலான கல்வி நிறுவனங்களை நிறுவிய நபராக ரிப்லீஸின் பிலைவ் இட் ஆர் நாட் அமைப்பு பையினை அங்கீகரித்துள்ளது.
# இராணுவப் பொதுப் பள்ளிகள் (இந்தியா)

**இராணுவப் பொதுப் பள்ளிகள்** (**Army Public Schools** (**APS**) இராணுவப் பாசறைகளில் குடியிருக்கும் இந்திய இராணுவத்தினரின் குழந்தைகளுக்கு முதல் வகுப்பு முதல் 12-ஆம் வகுப்பு வரை கல்வி தரும் பள்ளியாகும். இராணுவ நல கல்விக் கழகத்தின் கட்டுப்பாட்டின் கீழ் இயங்கும் இந்த இராணுவப் பொதுப்பள்ளிகள், இந்திய அரசின் நிதி உதவியுடன், நாட்டின் அனைத்து மாநிலங்களில் உள்ள பெரும்பாலான இராணுவப் பாசறைகளில் இயங்குகிறது. நடுவண் இடைநிலைக் கல்வி வாரியத்தின் பாடத்திட்டங்களைக் கொன்டுள்ளது. இந்த வகையான பள்ளி முதன் முதலில் 1983-இல் துவக்கப்பட்டது. தற்போது நாடு முழுவதும் 137 இராணுவப் பொதுப் பள்ளிகள் உள்ளது.
# இராணுவப் பொதுப் பள்ளிகள் (இந்தியா)

## இதனையும் காண்க

- இராணுவத்தினர் நல கல்விக் கழகம்
- சைனிக் பள்ளிகள்
- இந்திய தேசிய இராணுவக் கல்லூரி
# எமானுவேல் சார்ப்பெந்தியே

## கல்வி

பிரான்சில் 1968 ஆம் ஆண்டு இழுவிசி-சூர்-ஓர்கே (Juvisy-sur-Orge) என்னும் ஊரில், பியேர்-மாரி பல்கலைக்கழகத்தில் நுண்ணுயிரியியல், மரபணுவியல், உயிர்வேதியியல் ஆகியவற்றைப் பற்றிய கல்வியை சார்ப்பெந்தியே பெற்றார் இவர் இலூயி பாசுச்சர் கழகத்தில் 1992 முதல் 1995 வரை மேற்பட்டப்படிப்பு மாணவராக இருந்தார். அஙே ஆய்வுப்பத்தம் பெற்றார். இவருடைய முனைவர்ப்பட்ட ஆய்வுரையில் நுண்ணுயிரி எதிர்ப்பை எதிர்க்கும் வினையில் மூலக்கூற்றியிய செயற்பாடுகளைப் பற்றி ஆய்வுகளைப் பதிவு செய்திருந்தார்.
# காசாம்பு பூமாலை

**காசாம்பு பூமாலை** ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.இவர் பாட்டாளி மக்கள் கட்சியின் மாநில துணை பொதுச்செயலாளர் ஆவார். இவர் பாட்டாளி மக்கள் கட்சி வேட்பாளராக, 2001 தேர்தலில் சங்கராபுரம் தொகுதியில் இருந்து ,தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.
# வருணா ஆறு

**வருணா ஆறு** (*Varuna River*) இந்தியாவின் உத்தரப்பிரதேசத்தில் கங்கை நதியின் சிறிய துணை நதியாகும். இது பிரயாகராஜ் மாவட்டத்தில் புல்புரில் உருவாகி வாரணாசி மாவட்டத்தில் உள்ள சாரை மோகனாவில் கங்கையுடன் கலக்கிறது. பிரத்தாப்புகர் மாவட்டத்தின் சாரை மோகனாவிலிருந்து சடார் வரையுள்ள 6 கிலோ மீட்டர்ப் பகுதியானது வெள்ளப்பெருக்கால் பாதிக்கப்படுகிறது. 'வாரணாசி' என்ற பெயர் வருணா மற்றும் அசி என்ற இரண்டு நதிகளின் பெயரிலிருந்து உருவானது.  
*வாமன புராணத்தின்படி*, ஆசி ஆற்றின் அருகே தெய்வங்களால் இந்த வருணா நதி உருவாக்கப்பட்டதாக அறியப்படுகிறது. இந்தத் தகவலானது மகாபாரதத்திலும் குறிப்பிடப்பட்டுள்ளது.
# ஓராக்சைடு

**ஓராக்சைடு** *(Monoxide)* என்பது ஒர் ஆக்சிசன் அணுவை மட்டும் கொண்டுள்ள எந்தவோர் ஆக்சைடையும் குறிக்கும். இதை மோனாக்சைடு என்றும் குறிப்பிடுவர்.  
ஒன்று என்பதற்கான கிரேக்க மொழிச்சொல்லான மோனோ என்ற முன்னொட்டு வேதிப் பொருட்களுக்கான இரசாயனப் பெயரிடலில் பயன்படுத்தப்படுகிறது. சரியான பெயரிடல் முறையில் ஓர் ஆக்சிசன் அணு மட்டும் கூடிய சேர்மங்களில் முன்னொட்டு எப்போதும் பயன்படுத்தப்படுவதில்லை. பொதுவாக ஆக்சிசன் அலோகங்களுடன் பிணைந்திருக்கும்போது மட்டும் ஓர் அல்லது மோனோ என்ற முன்னொட்டு பயன்படுத்தப்படுகிறது. உலோகங்களுடன் ஒற்றை ஆக்சிசன் அணு பிணைந்திருக்கும் நிகழ்வுகளில் இந்த முன்னொட்டு பயன்படுத்தப்படுவதில்லை. உதாரணமாக K<sub>2</sub>O என்ற ஆக்சைடில் பொட்டாசியம் ஓர் உலோகமாகும். எனவே இங்கு பொட்டாசியம் ஓராக்சைடு என்பது தவிர்க்கப்பட்டு பொட்டாசியம் ஆக்சைடு என்றே இச்சேர்மம் அழைக்கப்படுகிறது.  
ஓராக்சைடுகளில் கார்பனோராக்சைடு என்பது நடுநிலை சேர்மமாகும். செருமேனியம் ஓராக்சைடு ஓர் அமிலத்தன்மை கொண்ட சேர்மமாகும். வெள்ளீயம் ஆக்சைடும் ஈய ஆக்சைடும் ஈரியல்பு ஆக்சைடுகளாகும்.
# ஹமீதுல்லாஹ் கான்

ஹஜ்ஜி நவாப் ஹபீஸ் **சர் ஹமீதுல்லாஹ் கான்** (செப்டம்பர் 9, 1894 - பிப்ரவரி 4, 1960) ஓர் போபாலின் கடைசி நவாப் ஆவார். இவரது இராஜ்யத்தின் சில பகுதிகள் 1956 ஆம் ஆண்டில் மத்திய பிரதேச மாநிலத்துடன் இணைந்தன. 1926 ஆம் ஆண்டு முதல் இவரது தாயார் பேகம் கைகுஸ்ராவ் ஜஹான் பேகம் இவருக்கு ஆதரவை விலக்கியது வரை 1949 ஆம் ஆண்டு வரை ஆட்சி செய்தார். 1960 ஆம் ஆண்டில் இவர் இறக்கும் வரை கெளரவமான பட்டத்தை வகித்தார்.  
லண்டனில் நடந்த வட்ட மேஜை மாநாட்டின் பிரதிநிதியாக இவர் இருந்துள்ளார். இந்தியா சுதந்திரம் அடையும் வரை 1944-1947 வரை சேம்பர் ஆஃப் பிரின்சஸின் அதிபராகப் பணியாற்றினார். இரண்டாம் உலகப் போரின் போது இவர் கெரென் போர் மற்றும் இரண்டாம் அல்-அலமைன் சண்டை ஆகியவற்றில் கலந்து கொண்டார். இவர் பாகிஸ்தானின் நிறுவனர் முஹம்மது அலி ஜின்னா<nowiki/>விற்கு மிகவும் நெருக்கமானவர். மேலும் வைஸ்ராய் மற்றும் இந்திய கவர்னர் ஜெனரல் லூயிஸ் மவுண்ட்பேட்டனுடனும் இவர் நல்லுறவைக் கொண்டிருந்தார். ஜின்னாவின் அழுத்தம் இருந்தபோதிலும், போபாலை இந்திய ஒன்றியத்தின் ஒரு பகுதியாகக் கொண்டுவர இவர் தயக்கமின்றி ஒப்புக்கொண்டார். இவரது மரணத்திற்குப் பிறகு இவருக்கு மகன்கள் எவரும் இல்லாததினால் இவருக்குப் பிறகு இவரது இரண்டாவது மகள் சாஜிதா சுல்தான், போபாலின் பேகம் ஆக நியமிக்கப்பட்டார்.
# ஹமீதுல்லாஹ் கான்

## தனிப்பட்ட வாழ்க்கை

, லண்டனில் சஜிதா சுல்தான்]]  
நவாப் ஹமீதுல்லாஹ் கான் 1905 ஆம் ஆண்டில் அலிகார் முஸ்லீம் பல்கலைக்கழக<nowiki/>த்தில் படித்தார். மற்றும் அலகாபாத் பல்கலைக்கழகம் சட்டத்துறையில் இளங்கலை பட்டம் பெற்றார்.  
1925 ஆம் ஆண்டு செப்டம்பர் 5 அன்று பெஷாவரில், நவாப் ஹமீதுல்லா கான் ஆப்கானிஸ்தானின் ஷா சுஜாவின் பேத்தியான மைமூனா சுல்தான் ஷா பானு பேகம் சாஹிபாவை (1900-1982) மணந்தார். இந்த தம்பதியருக்கு மூன்று மகள்கள் உள்ளனர்.  
- 1. சுராயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா
- 2. எச்.எச்.சிகந்தர் ச ula லத், இப்திகார் உல்-முல்க், நவாப் மெஹ்ர்-இ-தாஜ் சஜிதா சுல்தான் பேகம் சாஹிபா, தார் உல்-இக்பால்-இ-போபாலின் நவாப் பேகம்
- 3. நவாப்ஸாதி கமர்-இ-தாஜ் துல்ஹான் ரபியா சுல்தான் பேகம் சாஹிபா (1916-2001). இரண்டு முறை திருமணம் செய்து கொண்டார். ஒரு மகன் மற்றும் ஒரு மகள் உள்ளனர்.  
1947 ஆம் ஆண்டில், இவர் ஒரு உள்ளூர் போபால் முஸ்லிம் குடும்பத்தைச் சேர்ந்த அப்தாப் ஜஹான் பேகம் சாஹிபாவை (1919-2002) மணந்தார். இந்த தம்பதியருக்கு ஒரு மகள் உள்ளார்.  
- 4. ஃபர்சானா பேகம் சாஹிபா (1948)  
இவர் 1930 ஆம் ஆண்டு செப்டம்பர் முதல் 1935 ஆம் ஆண்டு ஏப்ரல் வரை அலிகார் முஸ்லிம் பல்கலைக்கழகத்தின் வேந்தராக இருந்தார்.
# ஹமீதுல்லாஹ் கான்

## மரியாதை

<>
(ரிப்பன் பட்டி, இன்று பார்ப்பது போல்; முழுமையற்றது)  
</>  
- டெல்லி தர்பார் தங்கப் பதக்கம், *1903*
- டெல்லி தர்பார் தங்கப் பதக்கம், *1911*
- வேல்ஸ் இளவரசர் வருகை பதக்கம், *1922*
- ராயல் விக்டோரியன் ஆணை (CVO) தளபதி, *1922*
- நைட் கிராண்ட் கமாண்டர் ஆஃப் தி ஆர்டர் ஆஃப் தி இந்தியன் எம்பயர் (GCIE), *1929*
- நைட் கிராண்ட் கமாண்டர் ஆஃப் தி ஆர்டர் ஆஃப் தி ஸ்டார் ஆஃப் இந்தியா (GCSI), *1932* (சி.எஸ்.ஐ - *1921* )
- நைட் ஆஃப் தி ஆர்டர் ஆஃப் செயின்ட் ஜான் (KStJ)
- கிங் ஜார்ஜ் வி வெள்ளி விழா பதக்கம், *1935*
- கிங் ஜார்ஜ் VI முடிசூட்டு பதக்கம், *1937*
- 1939-1945 நட்சத்திரம், *1945*
- ஆப்பிரிக்கா ஸ்டார், *1945*
- பர்மா ஸ்டார், *1945*
- பாதுகாப்பு பதக்கம், *1945*
- இந்தியா சேவை பதக்கம், *1945*
- இந்திய சுதந்திர பதக்கம், *1947*
- ராணி எலிசபெத் II முடிசூட்டு பதக்கம், *1953*
# தாசுமேனியன் டெவில்

**தாசுமேனியன் டெவில்** *(Sarcophilus harrisii)* என்பது டஸ்யூரிடே குடும்பத்தைச் சேர்ந்த ஊனுண்ணி பைம்மாவின விலங்கினம் ஆகும். இது ஒரு காலத்தில் ஆத்திரேலியாவின் முதன்மை நிலப்பகுதியை பூர்வீகமாகக் கொண்டிருந்தது. அதன்பிறகு தீவு மாநிலமான தாசுமேனியாவின் காடுகளில் மட்டுமே காணப்பட்டது. இது இப்போது சிறிய அளவில் இனப்பெருக்கம் செய்து நியூ சவுத் வேல்சில் மீண்டும் கொண்டுவந்து விடப்பட்டுள்ளது. உலகின் மிகப்பெரிய ஊனுண்ணி பைம்மாவினமான தாசுமேனியப் புலி எனும் விலங்கு 1936இல் உலகில் அற்றுவிட்டதைத் தொடர்ந்து, சிறிய நாய் அளவுடைய தாசுமேனியன் டெவில் தற்போது மிகப்பெரிய ஊணுண்ணி பைம்மா விலங்கு என்ற இடத்தைப் பெற்றுள்ளது. இது குவால்களுடன் தொடர்புடையது மற்றும் தைலாசினுடன் ஓரளவு தொடர்புடையது.  
தாசுமேனியன் டெவில் என்ற பெயரில் உள்ள தாசுமேனியன் என்ற சொல்லானது தாசுமேனியாவில் மட்டும் காணப்படுவதைக் குறிப்பது. அதேசமயம் டெவில் என்ற சொல்லானது பயம் ஏற்படுத்தும் அளவுக்கு இது பயங்கரமாக அலறுவதால் உண்டானது. வளைகளில் வாழும் பழக்கம் கொண்ட இது, கரிய நிறமும், கூரிய பற்களும் கொண்டது. இறந்த உடல்களை உண்ணும் பழக்கமும் கொண்ட இது ஓர் இயற்கைத் தோட்டியாக செயல்பட்டு சுற்றுச்சூழலைப் பாதுகாக்கிறது.
=
# சனம் ஷெட்டி

**சனம் ஷெட்டி** (*Sanam Shetty*) என்பவர் இந்திய திரைப்பட நடிகை மற்றும் உருமாதிரிக் கலைஞர் ஆவார். இவர் 2016 இல் மிஸ் தென்னிந்தியா என்ற பட்டத்தைப் பெற்றவர். இவர் முதன்மையாக தமிழ், கன்னடப் படங்களில் நடித்து வருகிறார். இவர் திரைப்படத் துறையில் காலடி எடுத்து வைப்பதற்கு முன்பு டாட்டா கன்சல்டன்சி சர்வீசஸ் நிறுவனத்தில் மென்பொருள் பொறியாளராகப் பணியாற்றினார். இவர் பிக்பாஸ் தமிழ் பருவம் 4ன் போட்டியாளர் ஆவார்.
# சனம் ஷெட்டி

## தொழில்

சனம் பெங்களூரைச் சேர்ந்தவர், தற்போது தமிழ்நாட்டின், சென்னையில் வசிக்கிறார். இவர் அனைத்து தென்னிந்திய மொழிகளிலும் சரளமாக பேசக்ககூடியவர். இது தனது நடிப்புத் தொழிலுக்கு நன்மையானது என்று கருதுகிறார். கடந்த இரண்டு ஆண்டுகளாக ப்ரீத்தி கிச்சன்வேர் நிறுவனத்தின் விளம்பரத் தூதுவராக சனம் உள்ளார். மிஸ் தென்னிந்தியா 2016 போட்டியில் கலந்து கொண்ட இவர் துவக்கத்தில் இரண்டாம் இடம் பெற்றார், அப்போது முதலிடம் பெற்ற மீரா மிதுனின் மோசடி நடவடிக்கைகள் காரணமாக இவரது பட்டம் இரத்து செய்யப்பட்ட பின்னர், இவர் மிஸ் தென்னிந்தியா 2016 ஆனார். இங்கிலாந்தில் இருந்தபோது, இவர் இலங்கை ஆவணப்படத்தில் நடித்துள்ளார். இவரது வெற்றிகரமான வடிவழகு தொழிலால், இவர் பட வாய்ப்புகளைப் பெற்றார். இறுதியில், நடிப்புத் தொழிலுக்காக சென்னையில் குடியேறினார்.  
சனமின் முதல் படமாக அம்புலி அமைந்தது. பின்னர் இவர் மலையாளத்தில் *சினிமா கம்பெனி* என்ற படத்தில் நடித்தார். கே. ராகவேந்திர ராவின் *இன்டின்டா அனாமையா* படத்தின் வழியாக தெலுங்குத் திரைப்படத் துறைக்கு அறிமுகமாகவிருந்தார் சனம். ஆனால் *இன்டின்டா அனமய்யா* படம் வெளியாகவில்லை. இவருடைய அடுத்த படங்களாக ஜே. ஆர் கண்ணன் எழுதிய தமிழ்ப் படமான மாயை படமும், அஜித் ரவி பெகாசஸ் என்பவர் இயக்கிய *ராவு* என்ற மலையாளப்படமும் மற்றும் மம்மூட்டியுடன் நடித்த *தெய்வதிந்தே ஸ்வந்தம் கிளீட்டஸ்* போன்றப் படங்களில் நடித்தார்.  
*கலைவேந்தன்* உட்பட பல தமிழ்ப் படங்களில் நடிக்க இவர் ஒப்பந்தமானார். அதில் இவர் இரட்டை வேடத்தில் நடிப்பதாகக் கூறப்பட்டது, பாபு தூயவன் இயக்கிய கதம் கதம், மற்றும் *விலாசம்* . 2016 ஆம் ஆண்டில் வெளியான தமிழ் படங்கள், *சவாரி* மற்றும் வெள்ளையா இருக்கிறவன் பொய் சொல்ல மாட்டான், இதில் வெளி நாடு வாழ் இந்தியரின் மனைவியாக நடித்தார், மேலும் தெலுங்கில் இவர் சீமந்துடு என்ற தெலுங்குத் திரைப்படத்திலும். இவரின் முதல் கன்னடத் திரைப்படமான *அதர்வா' (2018) சூலையில் வெளியானது. தமிழில், சனம் தற்போது *மேகி'' என்ற அதிரடி படத்தில் நடித்து தயாரிக்கிறார்.